คลังหนุนกู้เต็มสูบ สร้างรถไฟไทย-จีน
คลังหนุนรถไฟไทย-จีนเต็มสูบ พร้อมกู้สร้างเสร็จภายใน 3-4 ปี ประเดิมปีนี้ 1,700 ล้าน
18 ก.ค. 2560

คลังหนุนรถไฟไทย-จีนเต็มสูบ พร้อมกู้สร้างเสร็จภายใน 3-4 ปี ประเดิมปีนี้ 1,700 ล้านนายธีรัชย์ อัตนวานิช ที่ปรึกษาด้านตลาดตราสารหนี้ สำนักงานบริหารหนี้สาธารณะ (สบน.) เปิดเผยว่า คลังพร้อมกู้เงินเพื่อใช้ก่อสร้างรถไฟไทย-จีน วงเงิน 1.79 แสนล้านบาท ที่ได้รับการเห็นชอบจากคณะรัฐมนตรี (ครม.) ซึ่งการลงทุนโครงการนี้จะใช้เวลา 3-4 ปี ไม่กระทบกับการกู้เงินที่มีการกู้ตามการใช้เงินจริง ซึ่งสามารถกู้ได้ทั้งในและนอกประเทศ เพราะเม็ดเงินของโครงการประมาณ 70-80% คาดว่าจะเป็นการใช้ภายในประเทศจากการก่อสร้างงานโยธาทั้งหมดสำหรับที่เหลืออีก 20-30% จะเป็นการนำเข้าระบบและตัวรถที่ไม่สามารถผลิตในประเทศได้ ซึ่งการกู้เงินจากต่างประเทศก็ได้มีการหารือกับธนาคารเพื่อการส่งออกและนำเข้าแห่งสาธารณรัฐประชาชนจีน (ไชน่า เอ็กซิม) แต่ยังไม่ได้ข้อสรุปเงื่อนไขในการกู้เงิน เพราะยังมีเวลาในการพิจารณาทั้งนี้ ในปีงบประมาณ 2560 คลังได้ตั้งเงินกู้รถไฟไทย-จีนไว้ที่ 1,700 ล้านบาท สำหรับการว่าจ้างบริษัทจีนที่จะมาทำการสำรวจออกแบบรายละเอียดของโครงการทั้งหมด ซึ่งตอนนี้สำนักงานอัยการอยู่ระหว่างการตรวจรายละเอียดของสัญญา คาดว่าภายใน 1-2 เดือนก็จะสามารถเบิกจ่ายเงินกู้เพื่อนำไปจ่ายให้กับบริษัทจีนที่ถูกว่าจ้างในครั้งนี้ได้ ภาพประกอบข่าว